*Para outros animais que "reptan, véxase Réptiles,*
A cigala (*Nephrops norvegicus*), un crustáceo ***marchador*** típico.
Os **reptantes** (*Reptantia*) é un taxon obsoleto de crustáceos decápodos, que comprendía aquelas especies —nécoras, centolas, lumbrigantes e outros moitos animais— caracterizados teren o corpo deprimnido dorsoventalmente e por camiñar polo fondo, en contraposición aos do outro grupo, o dos nadadores (*Natantia*), que reunía as especies, de corpor deprimido lateralmente e que se moven principalmente mediante a natación, como os camaróns (os carideos ou *Caridea* e os procaridideos ou *Procarididea*), os lagostiños e as gambas (dendrobranquiados ou *Dendrobranchiata*) e os chamados en inglés *boxer shrimp*, "camaróns bóxer", os estenopodideos ou *Stenopodidea*.

Porén, esta clasificación segue encontrándose nos libros antigos, e mesmo en cursos de bioloxía mariña dalgunhas universidades  ou en páxinas web serias.

Clasificación tradicional dos decápodos
---------------------------------------

**Orde decápodos *(Decapoda)***:

* **Reptadores (*Reptantia*)**
	+ Anomuros (*Anomura*)
	+ Braquiúros (*Brachyura*)
	+ Macruros (*Macrura*)
* **Nadadores (*Natantia*)**

Catacterísticas dos antigos reptantes
-------------------------------------

Os membros deste grupo caracterízanse por teren o corpo deprimido dorsoventramente e os pleópodos (apéndices abdominais) pequenos (incluso poden estar ausentes), e non se usan na locomoción. As anténulas carecen de estilocerito, e o escafocerito, que pode estar ausente tamén, no caso de existir está pouco desenvolvido.

O grupo dividíase en tres subordes, diferenciadas pola forma da casca, a posición e forma do abdome e a morfoloxía dos últimos apédices torácicos: anomuros, braquiúros e macruros.

O cambio na clasificación
-------------------------

A división entre *Natantia* e *Reptantia* foi cambiada en 1963, cando Martin Burkenroad fundou a suborde *Pleocyemata* (pleociemados) para aqueles animais que transportaban os ovos nos pleópodos, deixando a outra suborde, a dos *Dendrobranchiata* dendrobranquiados, para gambas, camaróns e afíns.

Galería de imaxes dos *reptantes*
---------------------------------

* NécoraNécora
* QueimacasasQueimacasas
* CentolaCentola
* LumbriganteLumbrigante
* LagostaLagosta

Clasificación actual dos decápodos
----------------------------------

A clasificación actual dos decápodos, até o nivel de infraordes, segundo De Grave *et al.*, é:

Orde ***Decapoda*** Latreille, 1802

* Suborde ***Dendrobranchiata*** Bate, 1888
* Suborde ***Pleocyemata*** Burkenroad, 1963
	+ Infraorde *Stenopodidea* Bate, 1888
	+ Infraorde *Caridea* Dana, 1852
	+ Infraorde *Astacidea* Latreille, 1802
	+ Infraorde *Axiidea* de Saint Laurent, 1979b
	+ Infraorde *Gebiidea* de Saint Laurent, 1979
	+ Infraorde *Achelata* Scholtz & Richter, 1995
	+ Infraorde *Polychelida* Scholtz & Richter, 1995
	+ Infraorde *Anomura* MacLeay, 1838
	+ Infraorde *Brachyura* Linnaeus, 1758

Notas
-----

1. 1 2  Raymond T. Bauer (2004). *Remarkable Shrimps: Adaptations and Natural History of the Carideans*. Animal natural history series **7**. University of Oklahoma Press. p. 206. ISBN 978-0-8061-3555-7.
2. 1 2 3 4 5  Decápodos. Calsificacíón Arquivado 26 de setembro de 2012 en Wayback Machine. en asturnatura.com *(en castelán)* Consultada o 8/01/2013.
3. ↑  Reptantia: Crawling Crustaceans en British Marine Life. *(en inglés)* Consultada o 8/01/2012.
4. ↑  Sammy De Grave, N. Dean Pentcheff, Shane T. Ahyong; et al. (2009). "A classification of living and fossil genera of decapod crustaceans" (PDF). *Raffles Bulletin of Zoology*. Suppl. 21: 1–109. Arquivado dende o orixinal (PDF) o 06 de xuño de 2011. Consultado o 09 de xaneiro de 2013.

Véxase tamén
------------

### Bibliografía

* S. De Grave & C. H. J. M. Fransen (2011). "Carideorum Catalogus: the Recent species of the dendrobranchiate, stenopodidean, procarididean and caridean shrimps (Crustacea: Decapoda)" (PDF). *Zoologische Mededelingen* **85** (9): 195–589, figs. 1–59. ISBN 978-90-6519-200-4.

### Outros artigos

* Crustáceos
* Decápodos
* Dendrobranquiados
* Pleociemados
* Nadadores

|  |  |
| --- | --- |
| Identificadores taxonómicos | 
* NBN: NHMSYS0021057002
* WoRMS: 148412

 |